title: 2015 m. balandžio 20 d. Tarybos sprendimas, kuriuo skiriami Darbuotojų saugos ir sveikatos patariamojo komiteto Slovakijai atstovaujantys du pakaitiniai nariai

text:
22.4.2015

               LT

               Europos Sąjungos oficialusis leidinys

               C 130/4

         TARYBOS SPRENDIMAS
   2015 m. balandžio 20 d.
   kuriuo skiriami Darbuotojų saugos ir sveikatos patariamojo komiteto Slovakijai atstovaujantys du pakaitiniai nariai
   (2015/C 130/04)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių Vyriausybių Tarybai pateiktą kandidatų sąrašą,
   kadangi:

               (1)

               2013 m. balandžio 22 d. (2), 2013 m. gruodžio 2 d. (3), 2014 m. balandžio 14 d. (4) ir 2014 m. birželio 12 d. (5) sprendimais Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2013 m. balandžio 22 d. iki 2016 m. vasario 28 d.;

               (2)

               Slovakijos Vyriausybė pateikė papildomų kandidatūrų dviem vietoms užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų saugos ir sveikatos patariamojo komiteto pakaitiniais nariais laikotarpiui iki 2016 m. vasario 28 d. skiriami:
   I.   DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Slovakija

               Silvia SUROVÁ
               Štefan PETKANIČ

         2 straipsnis
   Narius ir pakaitinius narius, kurių kandidatūros dar nebuvo pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. balandžio 20 d.

            Tarybos vardu

            Pirmininkas

         Jānis DŪKLAVS

      (1)  2003 m. liepos 22 d. Tarybos sprendimas, įsteigiantis Darbuotojų saugos ir sveikatos patariamąjį komitetą (OL C 218, 2003 9 13, p. 1).

      (2)  2013 m. balandžio 22 d. Tarybos sprendimas, kuriuo skiriami Darbuotojų saugos ir sveikatos patariamojo komiteto nariai ir pakaitiniai nariai (OL C 120, 2013 4 26, p. 7).

      (3)  2013 m. gruodžio 2 d. Tarybos sprendimas, kuriuo skiriami Kroatijai, Vengrijai, Portugalijai ir Jungtinei Karalystei atstovaujantys Darbuotojų saugos ir sveikatos patariamojo komiteto nariai ir pakaitiniai nariai (OL C 358, 2013 12 7, p. 3).

      (4)  2014 m. balandžio 14 d. Tarybos sprendimas, kuriuo skiriamas Darbuotojų saugos ir sveikatos patariamojo komiteto Kroatijai atstovaujantis narys ir pakaitiniai nariai (OL C 118, 2014 17 4, p. 3) ir 2014 m. balandžio 14 d. Tarybos sprendimas, kuriuo skiriami Darbuotojų saugos ir sveikatos patariamojo komiteto Graikijai ir Rumunijai atstovaujantys nariai ir pakaitiniai nariai (OL C 118, 2014 4 17, p. 4).

      (5)  2014 m. birželio 12 d. Tarybos sprendimas, kuriuo skiriamas Darbuotojų saugos ir sveikatos patariamojo komiteto Lietuvai atstovaujantis pakaitinis narys (OL C 182, 2014 6 14, p. 16).


title: 2014/553/ES: 2014 m. balandžio 3 d. Europos Parlamento sprendimas dėl Europos Sąjungos 2012 finansinių metų bendrojo biudžeto įvykdymo patvirtinimo, IV skirsnis – Teisingumo Teismas

text:
5.9.2014

               LT

               Europos Sąjungos oficialusis leidinys

               L 266/123

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Sąjungos 2012 finansinių metų bendrojo biudžeto įvykdymo patvirtinimo, IV skirsnis – Teisingumo Teismas
   (2014/553/ES)
   EUROPOS PARLAMENTAS,

               —

               atsižvelgdamas į Europos Sąjungos 2012 finansinių metų bendrąjį biudžetą (1),

               —

               atsižvelgdamas į Europos Sąjungos 2012 finansinių metų konsoliduotąsias metines ataskaitas (COM(2013) 570 – C7–0276/2013) (2),

               —

               atsižvelgdamas į Audito Rūmų 2012 finansinių metų metinę biudžeto vykdymo ataskaitą su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2012 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių, kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 164 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0213/2014),

               1.

               patvirtina Teisingumo Teismo sekretoriui, kad Teisingumo Teismo 2012 finansinių metų biudžetas įvykdytas;

               2.

               pateikia savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 56, 2012 2 29.

      (2)  OL C 334, 2013 11 15, p. 1.

      (3)  OL C 331, 2013 11 14, p. 1.

      (4)  OL C 334, 2013 11 15, p. 122.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.


title: 1999 m. kovo 22 d. Centrinės grupės Sprendimas dėl informatorių atlygį reglamentuojančių bendrųjų principų (SCH/C (99)25)

text:
Svarbus teisinis pranešimas

|

41999D0025

Oficialusis leidinys L 239 , 22/09/2000 p. 0420 - 0420

		Centrinės grupės Sprendimas1999 m. kovo 22 d.dėl informatorių atlygį reglamentuojančių bendrųjų principų(SCH/C (99)25)Informatorių vaidmuo kovojant su sunkiais valstybių sienas peržengiančiais nusikaltimais, ypač su nusikaltimais, susijusiais su narkotikais, yra vertingas, nes jie paprastai turi nusikaltėlių pasitikėjimą, ir naudojantis tokiais asmenimis galima susidaryti bendrą slaptų nusikalstamų organizacijų ir struktūrų veiklos vaizdą.Vokietijos pirmininkavimo laikotarpiu Darbo grupė narkotikų klausimais ėmėsi šio klausimo ir išnagrinėjo kiekvienos Šengeno valstybės įstatymus bei praktiką, susijusius su informatorių atlygiu. Remdamasi šios analizės rezultatais, Darbo grupė narkotikų klausimais parengė bendrus orientacinius informatorių atlygio pinigais arba nematerialaus skatinimo principus. Šie bendri principai Šengeno erdvėje turi būti laikomi neprivalomais nuostatais ir yra skirti muitinės ir policijos bendradarbiavimui šioje jautrioje srityje toliau stiprinti. Jie taip pat turi būti tarsi gairės toms Šengeno valstybėms, kurios šiuo metu rengia ar tobulina panašius nuostatus.Centrinė grupė pripažįsta ir patvirtina - neprivalomus - "Bendruosius informatorių atlygį reglamentuojančius principus" (Dok. SCH/Stup (98)72 Rev 2), kurie įsigalioja Vykdomajam komitetui patvirtinus.--------------------------------------------------


title: 2015 m. gruodžio 10 d. Tarybos sprendimas (ES) 2015/2358, kuriuo tam tikros valstybės narės įgaliojamos priimti dėl Europos Sąjungos interesų Armėnijos prisijungimą prie 1980 m. Hagos konvencijos dėl tarptautinio vaikų grobimo civilinių aspektų

text:
17.12.2015

               LT

               Europos Sąjungos oficialusis leidinys

               L 331/23

         TARYBOS SPRENDIMAS (ES) 2015/2358
   2015 m. gruodžio 10 d.
   kuriuo tam tikros valstybės narės įgaliojamos priimti dėl Europos Sąjungos interesų Armėnijos prisijungimą prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra esminė tos politikos dalis;

               (2)

               Taryba yra priėmusi Reglamentą (EB) Nr. 2201/2003 (2) (Reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia neteisėtas išvežimas ar laikymas, nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti teisės matytis su vaiku ir globos teisių apsaugą;

               (3)

               Reglamentu (EB) Nr. 2201/2003 papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos taikymą, inter alia, kartu su valstybėmis narėmis dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu galėtų būti bendri teisinio reglamentavimo pagrindai, taikomi Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik santykiams tarp prisijungiančios valstybės ir tų susitariančiųjų valstybių, kurios pareiškė, kad priima jos prisijungimą;

               (8)

               pagal 1980 m. Hagos konvenciją ekonominės integracijos regioninėms organizacijoms, pavyzdžiui, Sąjungai, neleidžiama tapti jos šalimi. Todėl Sąjunga negali nei prisijungti prie konvencijos, nei deponuoti savo pareiškimo dėl prisijungiančiosios valstybės priėmimo;

               (9)

               remiantis Europos Sąjungos Teisingumo Teismo nuomone 1/13, pareiškimai dėl priėmimo pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               2007 m. kovo 1 d. Armėnija deponavo prisijungimo prie 1980 m. Hagos konvencijos dokumentą. 1980 m. Hagos konvencija Armėnijos atžvilgiu įsigaliojo 2007 m. birželio 1 d.;

               (11)

               kelios valstybės narės jau priėmė Armėnijos prisijungimą prie 1980 m. Hagos konvencijos. Atlikus padėties Armėnijos įvertinimą buvo padaryta išvada, kad tos valstybės narės, kurios dar nepriėmė Armėnijos prisijungimo, gali dėl Sąjungos interesų priimti Armėnijos prisijungimą pagal 1980 m. Hagos konvencijos sąlygas;

               (12)

               todėl valstybės narės, kurios dar nepriėmė Armėnijos prisijungimo, turėtų būti įgaliojamos deponuoti pareiškimus dėl Armėnijos prisijungimo priėmimo dėl Sąjungos interesų laikantis šiame sprendime išdėstytų sąlygų. Belgijos Karalystė, Čekijos Respublika, Vokietijos Federacinė Respublika, Estijos Respublika, Airija, Ispanijos Karalystė, Prancūzijos Respublika, Italijos Respublika, Kipro Respublika, Latvijos Respublika, Lietuvos Respublika, Vengrija, Malta, Lenkijos Respublika, Slovėnijos Respublika, Slovakijos Respublika, Suomijos Respublika ir Švedijos Karalystė, kurios jau priėmė Armėnijos prisijungimą prie 1980 m. Hagos konvencijos, neturėtų deponuoti naujų pareiškimų dėl priėmimo, kadangi esami pareiškimai tebegalioja pagal tarptautinę viešąją teisę;

               (13)

               Jungtinei Karalystei ir Airijai Reglamentas (EB) Nr. 2201/2003 yra privalomas ir jos dalyvauja priimant ir taikant šį sprendimą;

               (14)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės, kurios dar to nepadarė, įgaliojamos dėl Sąjungos interesų priimti Armėnijos prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų (toliau – 1980 m. Hagos konvencija).
   2.   1 dalyje nurodytos valstybės narės ne vėliau kaip 2016 m. gruodžio 11 d. deponuoja pareiškimą dėl Armėnijos prisijungimo priėmimo prie 1980 m. Hagos konvencijos priėmimo dėl Sąjungos interesų, išdėstytą taip:

      „[Visas VALSTYBĖS NARĖS pavadinimas] pareiškia, kad priima Armėnijos prisijungimą prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2015/2358“.

   3.   Kiekviena valstybė narė informuoja Tarybą ir Komisiją apie jos pareiškimą dėl Armėnijos prisijungimo priėmimo ir perduoda Komisijai pareiškimo tekstą per du mėnesius nuo jo deponavimo.
   2 straipsnis
   Tos valstybės narės, kurios pareiškimus dėl Armėnijos prisijungimo prie 1980 m. Hagos konvencijos priėmimo deponavo iki šio sprendimo priėmimo datos, naujų pareiškimų nedeponuoja.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   4 straipsnis
   Šis sprendimas skirtas visoms valstybėms narėms, išskyrus Belgijos Karalystę, Čekijos Respubliką, Danijos Karalystę, Vokietijos Federacinę Respubliką, Estijos Respubliką, Airiją, Ispanijos Karalystę, Prancūzijos Respubliką, Italijos Respubliką, Kipro Respubliką, Latvijos Respubliką, Lietuvos Respubliką, Vengriją, Maltą, Lenkijos Respubliką, Slovėnijos Respubliką, Slovakijos Respubliką, Suomijos Respubliką ir Švedijos Karalystę.

      Priimta Briuselyje 2015 m. gruodžio 10 d.

            Tarybos vardu

            Pirmininkas

         F. BAUSCH

      (1)  2015 m. vasario 11 d. nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).


title: 2016 m. gruodžio 8 d. Tarybos sprendimas (ES) 2016/2311, kuriuo tam tikros valstybės narės įgaliojamos dėl Europos Sąjungos interesų pritarti Kazachstano prisijungimui prie 1980 m. Hagos konvencijos dėl tarptautinio vaikų grobimo civilinių aspektų

text:
20.12.2016

               LT

               Europos Sąjungos oficialusis leidinys

               L 345/53

         TARYBOS SPRENDIMAS (ES) 2016/2311
   2016 m. gruodžio 8 d.
   kuriuo tam tikros valstybės narės įgaliojamos dėl Europos Sąjungos interesų pritarti Kazachstano prisijungimui prie 1980 m. Hagos konvencijos dėl tarptautinio vaikų grobimo civilinių aspektų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 81 straipsnio 3 dalį kartu su 218 straipsniu,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Sąjunga yra nusistačiusi kaip vieną iš savo tikslų skatinti vaiko teisių apsaugą, kaip nurodyta Europos Sąjungos sutarties 3 straipsnyje. Priemonės, skirtos vaikams apsaugoti nuo neteisėto išvežimo ar laikymo, yra vienas iš esminių tos politikos aspektų;

               (2)

               Taryba priėmė Reglamentą (EB) Nr. 2201/2003 (2) (toliau – Reglamentas „Briuselis IIa“), kuriuo siekiama apsaugoti vaikus nuo žalingų padarinių, kuriuos sukelia neteisėtas išvežimas ar laikymas, ir nustatyti tvarką, kuri užtikrintų greitą jų sugrąžinimą į valstybę, kurioje jie nuolat gyvena, taip pat užtikrinti bendravimo teisių ir globos teisių apsaugą;

               (3)

               Reglamentu „Briuselis IIa“ papildoma ir sustiprinama 1980 m. spalio 25 d. Hagos konvencija dėl tarptautinio vaikų grobimo civilinių aspektų (toliau – 1980 m. Hagos konvencija), kuria tarptautiniu lygmeniu nustatoma susitariančiųjų valstybių ir centrinių įstaigų įsipareigojimų ir bendradarbiavimo sistema ir siekiama užtikrinti greitą neteisėtai išvežtų ar laikomų vaikų grąžinimą;

               (4)

               visos Sąjungos valstybės narės yra 1980 m. Hagos konvencijos šalys;

               (5)

               Sąjunga ragina trečiąsias valstybes prisijungti prie 1980 m. Hagos konvencijos ir remia tinkamą 1980 m. Hagos konvencijos įgyvendinimą, inter alia, kartu su valstybėmis narėmis dalyvaudama specialiųjų komisijų, kurias reguliariai organizuoja Hagos tarptautinės privatinės teisės konferencija, veikloje;

               (6)

               opiais tarptautinio vaikų grobimo atvejais geriausiu sprendimu galėtų būti bendra teisinė sistema, taikoma Sąjungos valstybių narių ir trečiųjų valstybių santykiams;

               (7)

               1980 m. Hagos konvencijoje nustatyta, kad ji taikoma tik prisijungiančios valstybės ir tokių susitariančiųjų valstybių, kurios pareiškė, kad pritaria jos prisijungimui, tarpusavio santykiams;

               (8)

               pagal 1980 m. Hagos konvenciją ekonominės integracijos regioninėms organizacijoms, kaip antai Sąjungai, neleidžiama tapti jos šalimi. Todėl Sąjunga negali nei prisijungti prie tos konvencijos, nei deponuoti savo pareiškimo dėl pritarimo valstybės prisijungimui;

               (9)

               remiantis Europos Sąjungos Teisingumo Teismo nuomone 1/13, pareiškimai dėl pritarimo pagal 1980 m. Hagos konvenciją priklauso išimtinei Sąjungos išorės kompetencijai;

               (10)

               2013 m. birželio 3 d. Kazachstanas deponavo prisijungimo prie 1980 m. Hagos konvencijos dokumentą. 1980 m. Hagos konvencija Kazachstano atžvilgiu įsigaliojo 2013 m. rugsėjo 1 d.;

               (11)

               Kazachstano prisijungimui prie 1980 m. Hagos konvencijos jau pritarė tik Nyderlandų Karalystė. Įvertinus padėtį Kazachstane padaryta išvada, kad Kazachstano prisijungimui dar nepritarusios valstybės narės gali dėl Sąjungos interesų pritarti Kazachstano prisijungimui pagal 1980 m. Hagos konvencijos sąlygas;

               (12)

               todėl Kazachstano prisijungimui dar nepritarusios valstybės narės turėtų būti įgaliotos deponuoti pareiškimus dėl pritarimo Kazachstano prisijungimui dėl Sąjungos interesų laikydamosi šiame sprendime išdėstytų sąlygų. Nyderlandų Karalystė jau pritarė Kazachstano prisijungimui prie 1980 m. Hagos konvencijos, todėl naujo pareiškimo dėl pritarimo prisijungimui neturėtų deponuoti, nes pagal tarptautinę viešąją teisę esamas pareiškimas galioja toliau;

               (13)

               Jungtinei Karalystei ir Airijai Reglamentas „Briuselis IIa“ yra privalomas ir todėl jos dalyvauja priimant ir taikant šį sprendimą;

               (14)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Valstybės narės, kurios dar to nepadarė, įgaliojamos dėl Sąjungos interesų pritarti Kazachstano prisijungimui prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų (toliau – 1980 m. Hagos konvencija).
   2.   1 dalyje nurodytos valstybės narės ne vėliau kaip 2017 m. gruodžio 9 d. deponuoja pareiškimą dėl pritarimo Kazachstano prisijungimui prie 1980 m. Hagos konvencijos dėl Sąjungos interesų, išdėstytą taip:

      „[Visas VALSTYBĖS NARĖS pavadinimas] pareiškia, kad pritaria Kazachstano prisijungimui prie 1980 m. spalio 25 d. Hagos konvencijos dėl tarptautinio vaikų grobimo civilinių aspektų, vadovaujantis Tarybos sprendimu (ES) 2016/2311.“

   3.   Kiekviena valstybė narė informuoja Tarybą ir Komisiją apie savo pareiškimo dėl pritarimo Kazachstano prisijungimui deponavimą ir perduoda Komisijai pareiškimo tekstą per du mėnesius nuo jo deponavimo.
   2 straipsnis
   Valstybė narė, pareiškimą dėl pritarimo Kazachstano prisijungimui prie 1980 m. Hagos konvencijos deponavusi iki šio sprendimo priėmimo dienos, naujo pareiškimo nedeponuoja.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   4 straipsnis
   Šis sprendimas skirtas visoms valstybėms narėms, išskyrus Nyderlandų Karalystę ir Danijos Karalystę.

      Priimta Briuselyje 2016 m. gruodžio 8 d.

            Tarybos vardu

            Pirmininkė

         L. ŽITŇANSKÁ

      (1)  2016 m. spalio 5 d. Europos Parlamento nuomonė (dar nepaskelbta Oficialiajame leidinyje).

      (2)  2003 m. lapkričio 27 d. Tarybos reglamentas (EB) Nr. 2201/2003 dėl jurisdikcijos ir teismo sprendimų, susijusių su santuoka ir tėvų pareigomis, pripažinimo bei vykdymo, panaikinantis Reglamentą (EB) Nr. 1347/2000 (OL L 338, 2003 12 23, p. 1).


title: 2006/235/EB: 2006 m. vasario 27 d.  Tarybos sprendimas dėl Europos bendrijos ir Šveicarijos Konfederacijos susitarimo dėl pastarosios dalyvavimo Europos aplinkos agentūroje ir Europos aplinkos informacijos ir stebėjimo tinkle sudarymo Europos bendrijos vardu

text:
28.3.2006

               LT

               Europos Sąjungos oficialusis leidinys

               L 90/36

         TARYBOS SPRENDIMAS
   2006 m. vasario 27 d.
   dėl Europos bendrijos ir Šveicarijos Konfederacijos susitarimo dėl pastarosios dalyvavimo Europos aplinkos agentūroje ir Europos aplinkos informacijos ir stebėjimo tinkle sudarymo Europos bendrijos vardu
   (2006/235/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 175 straipsnio 1 dalį kartu su jos 300 straipsnio 2 dalies pirmosios pastraipos pirmuoju sakiniu, 300 straipsnio 3 dalies pirmosios pastraipos pirmuoju sakiniu ir 300 straipsnio 4 dalimi,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Atsižvelgiant į aplinkos apsaugos klausimų tarptautinį pobūdį ir į tarptautinio bendradarbiavimo aplinkos srityje stiprinimo svarbą, Europos aplinkos agentūros ir Europos aplinkos informacijos ir stebėjimo tinklo, kurie buvo įkurti sąjungos Reglamentu (EEB) Nr. 1210/90 (2), veikla jau yra išplėsta į kitas Europos šalis dvišalių susitarimų, kuriuos pasirašė Bendrija, pagrindu.

               (2)

               2000 m. liepos 20 d. Taryba įgaliojo Komisiją vesti derybas su Šveicarijos Konfederacija dėl susitarimo dėl dalyvavimo Europos aplinkos agentūroje ir Europos aplinkos informacijos ir stebėjimo tinkle.

               (3)

               2004 m. spalio 26 d. Europos bendrijos vardu buvo pasirašytas susitarimas su sąlyga, kad jis bus sudarytas vėliau.

               (4)

               Susitarimą turėtų patvirtinti Bendrija,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Šveicarijos Konfederacijos susitarimas dėl pastarosios dalyvavimo Europos aplinkos agentūroje ir Europos aplinkos informacijos ir stebėjimo tinkle.
   Susitarimo tekstas pridedamas prie šio sprendimo
   2 straipsnis
   Tarybos pirmininkas Bendrijos vardu (3) pateikia susitarimo 20 straipsnyje numatytą pranešimą.
   3 straipsnis
   Susitarimo 16 straipsniu įsteigtame Jungtiniame komitete Bendrijai atstovauja Komisija.
   Poziciją, kurios laikysis Bendrija dėl Jungtinio komiteto sprendimų, susijusių su Šveicarijos finansiniu įnašu ir su esmine nuo Bendrijos teisės aktų įtraukimo į I priedą leidžiančia nukrypti nuostata ir su bet kokiais III priede padarytais pakeitimais, remdamasi Komisijos pasiūlymu priima Taryba kvalifikuota balsų dauguma.
   Dėl visų kitų Jungtinio komiteto sprendimų, įskaitant sprendimą reguliariai įtraukti Bendrijos teisės aktus į I priedą, kai būtina atlikti bet kokius techninius pakeitimus ir spręsti klausimus, susijusius su Jungtinio komiteto vidiniu funkcionavimu, Bendrijos poziciją priima Komisija.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. vasario 27 d.

            Tarybos vardu

            Pirmininkas

         U. PLASSNIK

      (1)  Dar nepaskelbta Oficialiajame leidinyje.

      (2)  OL L 120, 1990 5 11, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1641./.2003 (OL L 245, 2003 9 29., p. 1).

      (3)  Susitarimo įsigaliojimo dieną Europos Sąjungos oficialiajame leidinyje paskelbs Tarybos generalinis sekretoriatas.
    ---documentbreak---

               28.3.2006

               LT

               Europos Sąjungos oficialusis leidinys

               L 90/37

         Europos bendrijos ir Šveicarijos Konfederacijos
   SUSITARIMAS
   dėl Šveicarijos dalyvavimo Europos aplinkos agentūroje ir Europos aplinkos informacijos ir stebėjimo tinkle
   EUROPOS BENDRIJA, toliau – Bendrija,
   ir
   ŠVEICARIJOS KONFEDERACIJA, toliau – Šveicarija,
   toliau – Susitariančiosios Šalys,
   PRIPAŽINDAMOS aplinkos apsaugos klausimų tarptautinį pobūdį ir tarptautinio bendradarbiavimo aplinkos srityje stiprinimo svarbą,
   ATSIŽVELGDAMOS į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo, su pakeitimais, padarytais Tarybos reglamentu (EB) Nr. 933/1999 ir Europos Parlamento ir Tarybos reglamentu (EB) Nr. 1641/2003,
   ATSIŽVELGDAMOS į tai, kad Europos aplinkos agentūros ir Europos aplinkos informacijos ir stebėjimo tinklo veikla jau yra išplėsta į kitas Europos šalis dvišalių susitarimų, kuriuos pasirašė Europos bendrija, pagrindu,
   SUSITARĖ:
   1 straipsnis
   Šveicarija visomis teisėmis dalyvauja Europos aplinkos agentūroje (toliau – Agentūra) ir Europos aplinkos informacijos ir stebėjimo tinkle (EIONET) bei taiko I priede išvardytus aktus.
   2 straipsnis
   Šveicarija moka finansinius įnašus už 1 straipsnyje nurodytą veiklą (Agentūros ir EIONET), remdamasi tuo, kas išdėstyta toliau:

               a)

               Skaičiuojant metinį įnašą konkrečiais metais, tiems metams skirta Bendrijos subsidija Agentūros biudžetui dalinama iš Bendrijos valstybių narių skaičiaus.

               b)

               Kitos Šveicarijos finansinio įnašo mokėjimo sąlygos išdėstytos II priede.

         3 straipsnis
   Šveicarija visomis teisėmis dalyvauja Agentūros valdančiojoje taryboje be teisės balsuoti bei dalyvauja Agentūros mokslinio komiteto darbe.
   4 straipsnis
   Per šešis mėnesius nuo šio Susitarimo įsigaliojimo Šveicarija informuoja Agentūrą apie pagrindines savo nacionalinių informacijos tinklų sudedamąsias dalis, išdėstytas I priede pateiktuose aktuose.
   5 straipsnis
   Šveicarija paskiria vieną iš 4 straipsnyje minėtų institucijų ar kitą kokią jų teritorijoje įsteigtą organizaciją „pagrindiniu nacionaliniu centru“, derinančiu ir (arba) perduodančiu informaciją, kuri nacionaliniu lygiu būtų teikiama Agentūrai ir EIONET dalimi esančioms institucijoms bei struktūroms, įskaitant 6 straipsnyje minimus teminius centrus.
   6 straipsnis
   Šveicarija per 4 straipsnyje nurodytą terminą taip pat gali nurodyti institucijas ar kitas jos teritorijoje įsteigtas organizacijas, kurioms būtų konkrečiai pavesta bendradarbiauti su Agentūra tam tikromis ypač rūpimomis temomis. Nurodyta institucija privalo turėti galimybę su Agentūra sudaryti susitarimą, kuriuo remiantis ji veiktų kaip teminis tinklo centras konkrečioms užduotims. Minėti centrai bendradarbiauja su kitomis tinklą sudarančiomis institucijomis.
   7 straipsnis
   Per šešis mėnesius nuo tos dienos, kai buvo gauta 4, 5 ir 6 straipsniuose minima informacija, Agentūros valdančioji taryba, atsižvelgdama į Šveicarijos dalyvavimą, persvarsto pagrindinius tinklo elementus.
   8 straipsnis
   Šveicarija, laikydamasi konfidencialumo, turėtų teikti duomenis pagal įsipareigojimus ir praktiką, nustatytą Agentūros darbo programoje.
   9 straipsnis
   Agentūra gali tartis su 4, 5 ir 6 straipsniuose minimomis Šveicarijos paskirtomis institucijomis ar struktūromis, esančiomis tinklo dalimi, dėl būtinų susitarimų, ypač sutarčių, kurios leistų sėkmingai vykdyti joms pavestas užduotis.
   10 straipsnis
   Agentūrai teikiami arba Agentūros skleidžiami aplinkos duomenys gali būti skelbiami ir turi būti prieinami visuomenei su sąlyga, kad konfidencialios informacijos apsaugos lygis atitinka jos apsaugos lygį Bendrijoje.
   11 straipsnis
   Šveicarijoje Agentūra yra juridinis asmuo ir turi Šveicarijoje didžiausias juridines galias, pagal jos įstatymus suteikiamas juridiniams asmenims.
   12 straipsnis
   Šveicarija taiko Agentūrai Protokolą dėl Europos Bendrijų privilegijų ir imunitetų, pateiktą III priede.
   13 straipsnis
   Nukrypstant nuo 1968 m. vasario 29 d. Tarybos reglamento (EEB, Euratomas, EAPB) Nr. 259/68 dėl Europos Bendrijų pareigūnų tarnybos nuostatų ir kitų tarnautojų įdarbinimo sąlygų 12 straipsnio 2 dalies a punkto, Šveicarijos piliečius, turinčius visas piliečių teises, pagal sutartis gali įdarbinti Agentūros vykdantysis direktorius.
   14 straipsnis
   Nuostatos, susijusios su Bendrijos atliekama Agentūros arba EIONET dalyvių finansine kontrole Šveicarijoje, išdėstytos IV priede.
   15 straipsnis
   Susitariančiosios Šalys imasi bet kokių bendro pobūdžio ar konkrečių priemonių, kad įvykdytų savo įsipareigojimus pagal šį Susitarimą. Jos imasi priemonių, kad šiame Susitarime išdėstyti tikslai būtų pasiekti.
   16 straipsnis
   1.   Jungtinis komitetas, kurį sudaro Susitariančiųjų Šalių atstovai, užtikrina tinkamą šio Susitarimo taikymą. Jis renkasi kurios nors Susitariančiosios Šalies prašymu.
   2.   Jungtinis komitetas keičiasi nuomonėmis dėl naujų Bendrijos teisės aktų, iš dalies keičiančių Reglamentą (EEB) Nr. 1210/90, arba bet kurių kitų šiame Susitarime minimų teisės aktų padarinių, įskaitant, jei reikia, dėl bet kokių tikėtinų finansinio įnašo, nustatyto šio Susitarimo 2 straipsnyje ir jo II priede, mokėjimo padarinių.
   3.   Laikydamasis atitinkamų Susitariančiųjų Šalių vidaus procedūrų, Jungtinis komitetas gali priimti sprendimą, iš dalies keičiantį šio Susitarimo priedą, arba nuspręsti taikyti bet kurią kitą priemonę, kuri užtikrintų tinkamą šio Susitarimo veikimą.
   4.   Jungtinis komitetas veikia abipusio sutarimo pagrindu.
   17 straipsnis
   Šio Susitarimo priedai, įskaitant jo priedėlį, yra neatsiejama Susitarimo dalis.
   18 straipsnis
   Šis Susitarimas taikomas teritorijoms, kuriose taikoma Europos ekonominės bendrijos steigimo sutartis, laikantis toje sutartyje nustatytų sąlygų, ir Šveicarijos teritorijai.
   19 straipsnis
   Šis Susitarimas sudaromas neribotam laikotarpiui. Bet kuri Susitariančioji Šalis gali denonsuoti šį Susitarimą, pranešusi apie tai kitai Susitariančiajai Šaliai. Šis Susitarimas baigiamas taikyti praėjus šešiems mėnesiams po tokio pranešimo dienos.
   20 straipsnis
   Susitariančiosios Šalys patvirtina šį Susitarimą pagal savo vidaus procedūras. Jis įsigalioja antro mėnesio po tos dienos, kurią Susitariančiosios Šalys praneša viena kitai apie šiam įsigaliojimui būtinų procedūrų užbaigimą, pirmą dieną.
   21 straipsnis
   1.   Šis Susitarimas sudarytas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.
   2.   Teksto maltiečių kalba autentiškumą Susitariančiosios Šalys patvirtina pasikeisdamos laiškais. Jis yra autentiškas kaip ir tekstai 1 dalyje nurodytomis kalbomis.
   TAI PATVIRTINDAMI tinkamai įgalioti atstovai pasirašė šį Susitarimą.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      'Εγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu, dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   I PRIEDAS
   Taikomi aktai
   Tais atvejais, kai šiame priede išvardytuose aktuose daromos nuorodos į Europos bendrijos valstybes nares arba kai tuose aktuose yra reikalaujama, kad su jomis būtų ryšys, šiame Susitarime laikoma, kad šios nuorodos taikomos ir Šveicarijai arba reikalavimui, kad būtų ryšys su Šveicarija.

               —

               1990 m. gegužės 7 d. Tarybos reglamentas (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (OL L 120, 1990 5 11, p. 1), su pakeitimais, padarytais:

                           —

                           1999 m. balandžio 29 d. Tarybos reglamentu (EB) Nr. 933/1999 (OL L 117, 1999 5 5, p. 1);

                           —

                           2003 m. liepos 22 d. Europos Parlamento ir Tarybos reglamentu (EB) Nr. 1641/2003 (OL L 245, 2003 9 29, p. 1).

         II PRIEDAS
   Šveicarijos finansinis įnašas į Europos Aplinkos Agentūrą

               1.

               Finansinis įnašas, kurį Šveicarija turės mokėti į Europos Sąjungos biudžetą už dalyvavimą Agentūroje bus skaičiuojamas, dalinant konkretiems metams skirtą metinę Bendrijos subsidiją iš Bendrijos valstybių narių skaičiaus.

               2.

               Šveicarijos įnašas bus administruojamas pagal Finansinį reglamentą, taikomą Europos Bendrijų bendrajam biudžetui.

               3.

               Šveicarijos atstovų ir ekspertų kelionės bei pragyvenimo išlaidas, kurias jie patiria dėl dalyvavimo Agentūros veikloje ir posėdžiuose, susijusiuose su Agentūros darbo programos vykdymu, Agentūra padengia tokiu pačiu pagrindu ir tvarka, kokia šiuo metu taikoma Bendrijos valstybių narių ekspertams.

               4.

               Įsigaliojus šiam Susitarimui, kiekvienų metų pradžioje Europos Bendrijų Komisija (toliau – Komisija) išsiunčia Šveicarijai lėšų, kurių suma yra lygi šiame Susitarime nustatyto Agentūros įnašo dydžiui, pareikalavimą. Pirmaisiais kalendoriniais savo dalyvavimo metais Šveicarija mokės įnašą, proporcingai paskaičiuotą nuo dalyvavimo dienos iki metų pabaigos. Kitais metais įnašas bus skaičiuojamas taip, kaip nustatyta šiame Susitarime.
               Šis įnašas yra išreikštas eurais ir mokamas į Komisijos banko sąskaitą eurais.

               5.

               Šveicarija sumokės savo įnašą iki gegužės 1 d., gavusi lėšų pareikalavimą, su sąlyga, kad Komisija išsiųs lėšų pareikalavimą iki balandžio 1 d., arba sumokės vėliausiai per 30 dienų nuo lėšų pareikalavimo išsiuntimo.
               Pavėlavusi sumokėti įnašą Šveicarija nuo įnašo mokėjimo dienos turės mokėti palūkanas nuo nesumokėtos sumos. Palūkanų norma yra 1,5 procentiniais punktais didesnė už tą, kurią mokėjimo dieną Europos Centrinis Bankas yra nustatęs savo operacijoms eurais.

         III PRIEDAS
   Protokolas dėl europos bendrijų privilegijų ir imunitetų
   AUKŠTOSIOS SUSITARIANČIOS ŠALYS,
   ATSIŽVELGDAMOS į tai, kad pagal Europos Bendrijų jungtinės Tarybos ir jungtinės Komisijos steigimo sutarties 28 straipsnį šios Bendrijos ir Europos investicijų bankas valstybių narių teritorijose naudojasi privilegijomis ir imunitetais, kurie yra būtini jų uždaviniams atlikti,
   SUSITARĖ dėl toliau pateikiamų nuostatų, pridedamų prie šios Sutarties.
   I SKYRIUS
   EUROPOS BENDRIJŲ NUOSAVYBĖ, LĖŠOS, TURTAS IR VEIKLA
   1 straipsnis
   Bendrijų patalpos ir pastatai yra neliečiami. Juose negali būti atliekama krata, jų negalima rekvizuoti, konfiskuoti ar eksproprijuoti.
   Be Teisingumo Teismo leidimo Bendrijų nuosavybei ir turtui negali būti taikomos jokios administracinės ar teisinės suvaržymo priemonės.
   2 straipsnis
   Bendrijų archyvai yra neliečiami.
   3 straipsnis
   Bendrijos, jų turtas, pajamos ir kita nuosavybė yra atleidžiami nuo visų tiesioginių mokesčių.
   Esant galimybei, valstybių narių vyriausybės imasi atitinkamų priemonių, kad būtų netaikomi arba kompensuojami netiesioginiai ar apyvartos mokesčiai, įeinantys į kilnojamojo ar nekilnojamojo turto kainą, tais atvejais, kai Bendrijos savo oficialiam naudojimui perka didelės vertės pirkinius, į kurių kainą įeina minimi mokesčiai. Tačiau šios nuostatos netaikomos tais atvejais, kai jos gali iškreipti konkurenciją Bendrijose.
   Jokių lengvatų netaikoma atsiskaitant už komunalines paslaugas.
   4 straipsnis
   Bendrijos oficialiam naudojimui skirtiems daiktams netaikomi muitai, importo ir eksporto draudimai ar apribojimai; taip importuotų daiktų šalies teritorijoje negalima nei mokamai, nei nemokamai perleisti kitiems, išskyrus atvejus, kai tai daroma tos šalies vyriausybės patvirtintomis sąlygomis.
   Bendrijų leidiniams taip pat netaikomi jokie muitai, importo ir eksporto draudimai ar apribojimai.
   5 straipsnis
   Europos anglių ir plieno bendrija gali turėti pinigų bet kuria valiuta ir turėti bet kurios valiutos sąskaitų.
   II SKYRIUS
   RYŠIAI IR LAISSEZ-PASSER
   6 straipsnis
   Oficialiems Bendrijų institucijų ryšiams ir visų jų dokumentų perdavimui kiekvienos valstybės narės teritorijoje galioja tos pačios nuostatos kaip toje valstybėje esančioms diplomatinėms atstovybėms.
   Oficiali Bendrijų institucijų korespondencija ir kiti oficialūs jų ryšiai negali būti cenzūruojami.
   7 straipsnis
   1.   Tarybos nustatytos formos laissez-passer, kurį valstybių narių valdžios institucijos pripažįsta kaip galiojantį kelionės dokumentą, Bendrijų institucijų pirmininkai gali išduoti šių institucijų nariams ir tarnautojams. Šie laissez-passer yra išduodami pareigūnams ir kitiems tarnautojams pagal Bendrijų pareigūnų tarnybos nuostatus ir kitų tarnautojų įdarbinimo sąlygas.
   Komisija gali sudaryti susitarimus dėl šių laissez-passer pripažinimo galiojančiais kelionės dokumentais trečiųjų šalių teritorijose.
   2.   Tačiau tol, kol bus pradėtos taikyti šio straipsnio 1 dalies nuostatos, Europos anglių ir plieno bendrijos Protokolo dėl privilegijų ir imunitetų 6 straipsnio nuostatos toliau taikomos nariams ir institucijų pareigūnams, kurie šios Sutarties įsigaliojimo dieną turėjo pagal minėtą straipsnį išduotus laissez-passer.

   III SKYRIUS
   EUROPOS PARLAMENTO NARIAI
   8 straipsnis
   Laisvam Europos Parlamento narių, vykstančių į Europos Parlamento susitikimus bei grįžtantiems iš jų, judėjimui negali būti taikomi jokie administraciniai ar kitokie apribojimai.
   Muitinės ir valiutos keitimo kontrolės atžvilgiu Europos Parlamento nariams:

               a)

               jų pačių vyriausybės sudaro tokias pačias sąlygas, kokios yra sudaromos aukšto rango pareigūnams, keliaujantiems į užsienį laikinų oficialių vizitų metu;

               b)

               kitų valstybių narių vyriausybės sudaro tokias pačias sąlygas, kokios yra sudaromos užsienio vyriausybių atstovams laikinų oficialių vizitų metu.

         9 straipsnis
   Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo.
   10 straipsnis
   Europos Parlamento nariai sesijų metu naudojasi:

               a)

               savo valstybės teritorijoje – imunitetais, kurie toje valstybėje yra suteikiami parlamento nariams;

               b)

               visų kitų valstybių narių teritorijose – imunitetu nuo bet kokios sulaikymo priemonės ir patraukimo atsakomybėn.

         Imunitetas taip pat galioja Europos Parlamento nariams vykstant į Europos Parlamento susitikimų vietą arba grįžtant iš jos.
   Imunitetu negali naudotis narys, užkluptas darantis nusikaltimą, taip pat joks imunitetas negali sukliudyti Europos Parlamentui pasinaudoti savo teise atšaukti vieno iš narių imunitetą.
   IV SKYRIUS
   VALSTYBIŲ NARIŲ ATSTOVAI, DALYVAUJANTYS EUROPOS BENDRIJŲ INSTITUCIJŲ VEIKLOJE
   11 straipsnis
   Bendrijų institucijų veikloje dalyvaujantys valstybių narių atstovai, jų patarėjai ir techniniai ekspertai, eidami savo pareigas, vykdami į susitikimų vietą ir grįždami iš jos, naudojasi visomis įprastomis privilegijomis, imunitetais ir lengvatomis.
   Šis straipsnis taikomas ir Bendrijų patariamųjų organų nariams.
   V SKYRIUS
   EUROPOS BENDRIJŲ PAREIGŪNAI IR KITI TARNAUTOJAI
   12 straipsnis
   Bendrijų pareigūnams ir kitiems tarnautojams, neatsižvelgiant į jų pilietybę, kiekvienos valstybės narės teritorijoje:

               a)

               pagal Sutarčių nuostatas dėl pareigūnų ir kitų tarnautojų atsakomybės Bendrijoms ir dėl Teismo jurisdikcijos spręsti ginčus tarp Bendrijų ir jų pareigūnų bei kitų tarnautojų suteikiamas imunitetas, saugantis nuo procesinių veiksmų už bet kokius veiksmus, atliktus einant pareigas, įskaitant pasakytas ar rašytines kalbas. Šis imunitetas lieka galioti ir jiems nustojus eiti pareigas;

               b)

               kartu su sutuoktiniu ir išlaikomais šeimos nariais netaikomi imigracijos apribojimai bei užsieniečių registracijos formalumai;

               c)

               taikant valiutų ar jų keitimo taisykles, sudaromos tokios pačios sąlygos, kokios toje šalyje paprastai yra sudaromos tarptautinių organizacijų pareigūnams;

               d)

               pirmą kartą atvykstantiems į konkrečią šalį eiti pareigų suteikiama teisė be muito importuoti savo baldus ir asmeninį turtą, taip pat be muito, toje šalyje baigus kadenciją, iš tos šalies reeksportuoti savo baldus ir turtą, jeigu tos šalies, kurioje naudojamasi šia teise, vyriausybė abiem atvejais nėra nustačiusi kokių nors, jos požiūriu, būtinų sąlygų;

               e)

               leidžiama asmeniniam naudojimui be muito importuoti ir vėliau reeksportuoti automobilį, įsigytą pagal vidaus rinkos sąlygas šalyje, kurioje gyveno prieš tai, arba toje šalyje, kurios piliečiai jie yra, jeigu atitinkamos šalies vyriausybė abiem atvejais nėra nustačiusi kokių nors, jos požiūriu, būtinų sąlygų.

         13 straipsnis
   Remiantis Komisijos pasiūlymu Tarybos nustatytomis sąlygomis ir tvarka Bendrijų pareigūnai ir kiti tarnautojai moka Bendrijoms mokesčius nuo iš Bendrijų gaunamos algos, darbo užmokesčio ir kito atlyginimo.
   Iš Bendrijų gaunamai algai, darbo užmokesčiui ir kitam atlyginimui netaikomi nacionaliniai mokesčiai.
   14 straipsnis
   Pajamų mokesčio, turto mokesčio ir palikimo mokesčio taikymo tikslais bei tarp Bendrijų valstybių narių pasirašytų sutarčių dėl dvigubo apmokestinimo išvengimo taikymo tikslais Bendrijų pareigūnai ir kiti tarnautojai, kurie vien tik todėl, kad eina pareigas Bendrijų tarnyboje, įgyja gyvenamąją vietą kitos valstybės narės nei šalies, kur prieš pradedant eiti pareigas buvo jų nuolatinė gyvenamoji vieta mokesčių mokėjimo tikslais, teritorijoje, yra laikomi, tiek šalyje, kurioje faktiškai gyvena, tiek toje, kurioje yra jų nuolatinė gyvenamoji vieta, mokesčių mokėjimo tikslais išlaikiusiais nuolatinę gyvenamąją vietą pastarojoje, jei ji yra Bendrijų narė. Ši nuostata taikoma ir sutuoktiniui, jei šis atskirai neužsiima apmokama veikla, bei vaikams, kuriuos išlaiko ir kuriais rūpinasi šiame straipsnyje minimi asmenys.
   Pirmesnėje pastraipoje minimiems asmenims priklausantis jų buvimo šalyje esantis kilnojamasis turtas yra atleidžiamas nuo toje šalyje galiojančio palikimo mokesčio; apskaičiuojant palikimo mokestį, tokia nuosavybė yra laikoma esančia nuolatinės gyvenamosios vietos mokesčių mokėjimo tikslais šalyje, atsižvelgiant į trečiųjų šalių teises ir į galimą tarptautinių sutarčių dėl dvigubo apmokestinimo nuostatų taikymą.
   Taikant šio straipsnio nuostatas, neatsižvelgiama į nuolatinę gyvenamąją vietą, kurią minėti asmenys įsigijo eidami pareigas kitose tarptautinėse organizacijose.
   15 straipsnis
   Taryba, remdamasi Komisijos pasiūlymu, vieningai nustato Bendrijų pareigūnų ir kitų tarnautojų socialinio draudimo išmokų sistemą.
   16 straipsnis
   Taryba, remdamasi Komisijos pasiūlymu ir pasikonsultavusi su kitomis suinteresuotomis institucijomis, nustato Bendrijų pareigūnų ir kitų tarnautojų, kuriems taikomos visos arba kai kurios 12 straipsnio, 13 straipsnio antrosios dalies ir 14 straipsnio nuostatos, kategorijas.
   Į tokias kategorijas suskirstytų pareigūnų ir kitų tarnautojų pavardės, rangai ir adresai yra periodiškai pranešami valstybių narių vyriausybėms.
   VI SKYRIUS
   PRIE EUROPOS BENDRIJŲ AKREDITUOTŲ TREČIŲJŲ ŠALIŲ MISIJŲ PRIVILEGIJOS IR IMUNITETAI
   17 straipsnis
   Valstybė narė, kurios teritorijoje yra Bendrijų būstinė, suteikia įprastus diplomatinius imunitetus ir privilegijas prie Bendrijų akredituotoms trečiųjų šalių misijoms.
   VII SKYRIUS
   BENDROSIOS NUOSTATOS
   18 straipsnis
   Privilegijos, imunitetai ir lengvatos Bendrijų pareigūnams ir kitiems tarnautojams yra taikomos tiktai Bendrijos labui.
   Kiekviena Bendrijų institucija privalo atšaukti savo pareigūno ar kito tarnautojo imunitetą, jei, šios institucijos nuomone, tokio imuniteto atšaukimas neprieštarauja Bendrijų interesams.
   19 straipsnis
   Taikydamos šį Protokolą, Bendrijų institucijos bendradarbiauja su atitinkamomis suinteresuotų valstybių narių valdžios institucijomis.
   20 straipsnis
   12–15 straipsniai ir 18 straipsnis taikomi Komisijos nariams.
   21 straipsnis
   12–15 ir 18 straipsniai Teisingumo Teismo teisėjams, generaliniams advokatams, sekretoriui ir pranešėjų padėjėjams bei Pirmosios instancijos teismo nariams ir sekretoriui taikomi nepažeidžiant Protokolo dėl Teisingumo Teismo statuto 3 straipsnio nuostatų, susijusių su teisėjų ir generalinių advokatų imunitetu teismo proceso atžvilgiu.
   22 straipsnis
   Šis Protokolas taip pat taikomas Europos investicijų bankui, jo organų nariams, personalui ir valstybių narių atstovams, dalyvaujantiems Banko veikloje, nepažeidžiant Protokolo dėl banko statuto nuostatų.
   Be to, Europos investicijų bankas yra atleidžiamas nuo bet kokių mokesčių mokėjimo ar panašaus pobūdžio prievolių dėl bet kokio jo kapitalo padidėjimo ir nuo įvairių formalumų, kurie gali būti su tuo susiję, valstybėje, kurioje yra Banko buveinė. Banko išformavimas ar likvidavimas taip pat negali būti apmokestinimo priežastimi. Ir pagaliau pagal Statutą vykdomai Banko ir jo organų veiklai netaikomas joks apyvartos mokestis.
   23 straipsnis
   Šis Protokolas taip pat taikomas Europos centriniam bankui, jo organų nariams ir jo personalui nepažeidžiant Protokolo dėl Europos centrinių bankų sistemos ir Europos centrinio banko statuto nuostatų.
   Be to, Europos centrinis bankas atleidžiamas nuo bet kokio apmokestinimo ar panašaus pobūdžio prievolių bet kokio jo kapitalo padidinimo atveju ir nuo įvairių formalumų, kurie gali būti su tuo susiję, valstybėje, kurioje yra banko buveinė. Banko ir jo organų veiklai, vykdomai pagal Europos centrinių bankų sistemos ir Europos centrinio banko statutą, netaikomas joks apyvartos mokestis.
   Pirmiau nurodytos nuostatos taip pat taikomos Europos pinigų institutui. Jo išformavimas ar likvidavimas neapmokestinamas.
   TAI PALIUDYDAMI šį Protokolą pasirašė toliau nurodyti įgaliotieji atstovai.
   Priimta Briuselyje tūkstantis devyni šimtai šešiasdešimt penktų metų balandžio aštuntą dieną.
   IV PRIEDAS
   Europos Aplinkos Agentūros ir EIONET veikloje dalyvaujančių Šveicarijos subjektų finansinė kontrolė
   1 straipsnis
   Tiesioginis ryšių palaikymas
   Agentūra ir Bendrija tiesiogiai palaiko ryšius su visais Šveicarijoje įsikūrusiais asmenimis ar subjektais, kurie dalyvauja Agentūros ar EIONET veikloje: su tiekėjais, Agentūros programų dalyviais, Agentūros arba Bendrijos biudžeto išmokų gavėjais ar subrangovais. Šie asmenys Komisijai ir Agentūrai gali tiesiogiai perduoti bet kokią susijusią informaciją ar dokumentus, kuriuos jie turi perduoti laikydamiesi šiame Susitarime nurodytų dokumentų, sudarytų sutarčių ar susitarimų ir pagal tas sutartis ar susitarimus priimtų sprendimų.
   2 straipsnis
   Auditai
   1.   Laikantis 2002 m. birželio 25 d. Tarybos reglamento (EB, Euratomas) Nr. 1605/2002, 2003 m. kovo 26 d. Agentūros valdančiosios tarybos priimto finansinio reglamento, 2002 m. gruodžio 23 d. Komisijos reglamento (EB, Euratomas) Nr. 2343/2002 ir kitų šiame Susitarime minėtų dokumentų, su Šveicarijoje įsisteigusiais gavėjais sudarytose sutartyse ar susitarimuose bei priimtuose sprendimuose gali būti numatyta, kad Agentūros ir Komisijos atstovai arba kiti jų įgalioti asmenys bet kokiu metu gali atlikti tų subjektų bei jų subrangovų veiklos mokslinius, finansinius, technologinius ar kitokios rūšies auditus jų patalpose.
   2.   Agentūros ir Komisijos atstovams ir bet kuriems kitiems jų įgaliotiems asmenims sudaromos tinkamos sąlygos įeiti į patalpas, susipažinti su darbais, dokumentais ir su visa reikalinga informacija, įskaitant ir informaciją elektronine forma, kad jie galėtų tinkamai atlikti auditą. Tokia teisė į prieigą yra aiškiai išdėstoma sutartyse ar susitarimuose, sudarytuose taikant šiame Susitarime minėtus dokumentus.
   3.   Europos Bendrijų Audito rūmai turi tokias pat teises kaip ir Komisija.
   4.   Auditas atliekamas per penkerius metus po to, kai šis Susitarimas nustos galiojęs, arba laikantis sutartyse, susitarimuose ar atitinkamuose priimtuose sprendimuose numatytų terminų.
   5.   Šveicarijos federalinė finansų kontrolės įstaiga iš anksto informuojama apie Šveicarijos teritorijoje planuojamus atlikti auditus. Toks informavimas nėra įstatymuose numatyta sąlyga tokiems auditams vykdyti.
   3 straipsnis
   Vietoje atliekami patikrinimai
   1.   Pagal šį susitarimą Komisijai (OLAF) Šveicarijos teritorijoje suteikiami įgaliojimai vietoje atlikti patikrinimus ir inspektavimus laikantis 1996 m. lapkričio 11 d. Tarybos reglamente (EB, Euratomas) Nr. 2185/96 numatytų sąlygų ir tvarkos.
   2.   Komisija, ruošdamasi vietoje atlikti ir atlikdama patikrinimus bei inspektavimus, glaudžiai bendradarbiauja su Šveicarijos federaline finansų kontrolės įstaiga ar su kitomis Federalinės finansų kontrolės įstaigos paskirtomis kompetentingomis Šveicarijos institucijomis, kurias Komisija tinkamu laiku informuoja apie patikrinimų ir inspektavimų objektą, tikslą bei teisinį pagrindą, kad jos galėtų suteikti visą reikiamą pagalbą. Šiuo tikslu Šveicarijos kompetentingų institucijų pareigūnai gali dalyvauti vietoje atliekamuose patikrinimuose ir inspektavimuose.
   3.   Jei suinteresuotos Šveicarijos institucijos to pageidauja, Komisija vietoje atliekamus patikrinimus ir inspektavimus gali vykdyti drauge su tomis institucijomis.
   4.   Jei dalyvaujantieji programoje nesutinka, kad vietoje būtų atliktas patikrinimas, Šveicarijos institucijos laikydamosi nacionalinių potvarkių suteikia patikrinimą atliekantiems Komisijos pareigūnams reikalingą pagalbą, kad šie galėtų įgyvendinti savo misiją – vietoje atlikti patikrinimą ir inspektavimą.
   5.   Komisija Šveicarijos federacinei finansų kontrolės įstaigai kaip galima greičiau praneša apie visus faktus ar turimus įtarimus dėl patikrinimo ar inspektavimo metu nustatytų pažeidimų. Bet kokiu atveju apie patikrinimų ir inspektavimų rezultatus Komisija praneša minėtai institucijai.
   4 straipsnis
   Informavimas ir konsultacijos
   1.   Tam, kad šis priedas būtų tinkamai įgyvendintas, Šveicarijos ir Bendrijos kompetentingos institucijos reguliariai keičiasi informacija ir, vienos iš jų prašymu, vykdo konsultacijas.
   2.   Šveicarijos kompetentingos institucijos nedelsdamos Agentūrai ir Komisijai praneša bet kokią jų turimą informaciją apie galimus sutarčių ar susitarimų, sudarytų taikant šiame Susitarime nurodytus dokumentus, sudarymo ar vykdymo pažeidimus.
   5 straipsnis
   Konfidencialumas
   Informacija, kuri buvo gauta ar perduota remiantis šiuo priedu, nepriklausomai nuo to, kokia forma ji buvo gauta ar perduota, saugoma kaip profesinė paslaptis; ji apsaugoma taip pat kaip ir analogiška informacija, saugoma pagal Šveicarijos teisėje bei atitinkamose Bendrijos institucijoms taikomose nuostatose numatytus apsaugos principus. Ši informacija gali būti teikiama tik tiems asmenims, kuriems ji yra reikalinga jų funkcijoms vykdyti Bendrijos institucijose, valstybėse narėse ar Šveicarijoje, ir gali būti panaudota tik veiksmingos Susitariančiųjų Šalių finansinių interesų apsaugos tikslui.
   6 straipsnis
   Administracinės priemonės ir nuobaudos
   Nepažeisdamos Šveicarijos baudžiamosios teisės taikymo principų, Agentūra ir Komisija gali taikyti administracines priemones ir nuobaudas pagal 2002 m. birželio 25 d. Tarybos reglamentą (EB, Euratomas) Nr. 1605/2002, 2002 m. gruodžio 23 d. Komisijos reglamentą (EB, Euratomas) Nr. 2343/2002 ir 1995 m. gruodžio 18 d. Tarybos reglamentą (EB, Euratomas) Nr. 2988/95 dėl Europos Bendrijų finansinių interesų apsaugos.
   7 straipsnis
   Išieškojimas ir vykdymas
   Agentūros ar Komisijos pagal šį susitarimą priimti sprendimai, kuriais asmenims, išskyrus valstybes, skiriamos baudos, Šveicarijoje yra vykdytini. Juos vykdo Šveicarijos vyriausybės paskirta institucija, neatlikdama jokio kito patikrinimo, išskyrus baudą skiriančio dokumento autentiškumo patikrinimą; vyriausybė apie paskirtą instituciją praneša Agentūrai ir Komisijai. Priverstinis vykdymas atliekamas pagal Šveicarijoje galiojančią tvarką. Europos Bendrijų Teisingumo Teismas tikrina sprendimo dėl vykdymo teisėtumą.
   Europos Bendrijų Teisingumo Teismo sprendimai, priimti remiantis arbitražine išlyga, yra vykdomi tokiomis pačiomis sąlygomis.


title: 2010 m. spalio 21 d. Tarybos sprendimas dėl Europos Sąjungos pozicijos, kurios ji turi laikytis Stabilizacijos ir asociacijos taryboje, įsteigtoje Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimu, dėl socialinės apsaugos sistemų koordinavimo nuostatų priėmimo

text:
23.11.2010

               LT

               Europos Sąjungos oficialusis leidinys

               L 306/28

         TARYBOS SPRENDIMAS
   2010 m. spalio 21 d.
   dėl Europos Sąjungos pozicijos, kurios ji turi laikytis Stabilizacijos ir asociacijos taryboje, įsteigtoje Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimu, dėl socialinės apsaugos sistemų koordinavimo nuostatų priėmimo
   (2010/701/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 2 dalies b punktą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimo (1) (toliau – Susitarimas) 46 straipsnyje numatyta, kad Stabilizacijos ir asociacijos taryba sprendimu priima atitinkamas tame straipsnyje nustatytų tikslų įgyvendinimo nuostatas.

               (2)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas.

               (3)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, tos valstybės narės nedalyvauja priimant šį sprendimą ir jis nėra joms privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija, kurios ji turi laikytis Stabilizacijos ir asociacijos taryboje, įsteigtoje Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimu, dėl Susitarimo 46 straipsnio įgyvendinimo, yra grindžiama prie šio sprendimo pridėtu Stabilizacijos ir asociacijos tarybos sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. spalio 21 d.

            Tarybos vardu

            Pirmininkė

         J. MILQUET

      (1)  OL L 84, 2004 3 20, p. 13.
    ---documentbreak---

               23.11.2010

               LT

               Europos Sąjungos oficialusis leidinys

               L 306/29

         Projektas
   STABILIZACIJOS IR ASOCIACIJOS TARYBOS,
   įsteigtos Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimu,
   SPRENDIMAS Nr. …/…
   … m. … d.
   dėl Stabilizacijos ir asociacijos susitarime nustatytų socialinės apsaugos sistemų koordinavimo nuostatų
   STABILIZACIJOS IR ASOCIACIJOS TARYBA,
   atsižvelgdama į Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimą (1), ypač į jo 46 straipsnį,
   kadangi:

               (1)

               Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimo (toliau – Susitarimas) 46 straipsnyje numatytas Buvusiosios Jugoslavijos Respublikos Makedonijos ir valstybių narių socialinės apsaugos sistemų koordinavimas ir nustatyti tokio koordinavimo principai.

               (2)

               Susitarimo 46 straipsnyje numatyta, kad Stabilizacijos ir asociacijos taryba priima sprendimą tame straipsnyje nustatytiems tikslams įgyvendinti.

               (3)

               Nediskriminavimo principo taikymo požiūriu šiuo sprendimu neturėtų būti suteikiamos jokios papildomos teisės remiantis tam tikrais faktais ar įvykiais, įvykstančiais kitos Susitariančiosios Šalies teritorijoje, jei į tokius faktus ar įvykius neatsižvelgiama pagal pirmosios Susitariančiosios Šalies teisės aktus, išskyrus teisę eksportuoti tam tikras išmokas.

               (4)

               Taikant šį sprendimą, Buvusiosios Jugoslavijos Respublikos Makedonijos pilietybę turintys darbuotojai turėtų turėti teisę į išmokas šeimai su sąlyga, kad jų šeimos nariai teisėtai gyvena su tais darbuotojais toje valstybėje narėje, kurioje darbuotojai yra įdarbinti. Šiuo sprendimu neturėtų būti suteikiama jokia teisė gauti išmokas šeimai, jei darbuotojų šeimos nariai gyvena kitoje valstybėje, pavyzdžiui, Buvusiojoje Jugoslavijos Respublikoje Makedonijoje.

               (5)

               Tarybos reglamentu (EB) Nr. 859/2003 (2) jau nustatyta, kad Reglamento (EEB) Nr. 1408/71 ir Reglamento (EEB) Nr. 574/72 nuostatos taikomos ir trečiųjų šalių piliečiams, kuriems jos dar nėra taikomos tik dėl jų pilietybės. Reglamente (EB) Nr. 859/2003 jau numatytas draudimo laikotarpių, kuriais Buvusiosios Jugoslavijos Respublikos Makedonijos darbuotojai dirbo įvairiose valstybėse narėse, sumavimo principas, susijęs su teise gauti tam tikras išmokas, kaip nustatyta Susitarimo 46 straipsnio pirmoje įtraukoje.

               (6)

               Siekiant supaprastinti koordinavimo taisyklių taikymą, gali prireikti nustatyti specialias nuostatas, kurios atitiktų Buvusiosios Jugoslavijos Respublikos Makedonijos nacionalinės teisės aktų specifiką.

               (7)

               Siekiant užtikrinti, kad valstybių narių ir Buvusiosios Jugoslavijos Respublikos Makedonijos socialinės apsaugos sistemų koordinavimas vyktų sklandžiai, būtina nustatyti specialias valstybių narių ir Buvusiosios Jugoslavijos Respublikos Makedonijos bendradarbiavimo, taip pat atitinkamo asmens ir kompetentingos valstybės institucijos bendradarbiavimo nuostatas.

               (8)

               Turėtų būti priimtos pereinamojo laikotarpio nuostatos, siekiant apsaugoti asmenis, kuriems taikomas šis sprendimas, ir užtikrinti, kad jie neprarastų teisių dėl šio sprendimo įsigaliojimo,

         PRIĖMĖ ŠĮ SPRENDIMĄ:
   I   DALIS

      BENDROSIOS NUOSTATOS

   1 straipsnis
   Terminų apibrėžtys
   1.   Šiame sprendime:
   2.   Kiti šiame sprendime vartojami terminai atitinka reikšmes, nustatytas:

               a)

               valstybių narių atveju – reglamente ir įgyvendinimo reglamente;

               b)

               Buvusiosios Jugoslavijos Respublikos Makedonijos atveju – Buvusiojoje Jugoslavijos Respublikoje Makedonijoje taikomuose atitinkamuose teisės aktuose.

         2 straipsnis
   Asmenys, kuriems taikomas šis sprendimas
   Šis sprendimas taikomas:

               a)

               darbuotojams, kurie yra Buvusiosios Jugoslavijos Respublikos Makedonijos piliečiai ir kurie yra arba buvo teisėtai įdarbinti valstybės narės teritorijoje, bei kuriems yra ar buvo taikomi vienos ar kelių valstybių narių teisės aktai, taip pat asmenims, kurie tokiam darbuotojui mirus neteko maitintojo;

               b)

               a punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo valstybėje narėje metu;

               c)

               darbuotojams, kurie yra valstybės narės piliečiai ir kurie yra arba buvo teisėtai įdarbinti Buvusiosios Jugoslavijos Respublikos Makedonijos teritorijoje, bei kuriems yra ar buvo taikomi Buvusiosios Jugoslavijos Respublikos Makedonijos teisės aktai, taip pat asmenims, kurie tokiam darbuotojui mirus neteko maitintojo; ir

               d)

               c punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo Buvusiojoje Jugoslavijos Respublikoje Makedonijoje metu.

         3 straipsnis
   Vienodų sąlygų taikymas
   1.   Darbuotojai, kurie yra Buvusiosios Jugoslavijos Respublikos Makedonijos piliečiai ir yra teisėtai įdarbinti valstybėje narėje, taip pat su jais kartu gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir tų valstybių narių, kuriose šie darbuotojai yra įdarbinti, piliečiams, kiek tai susiję su išmokomis, kaip apibrėžta 1 straipsnio 1 dalies h punkte.
   2.   Darbuotojai, kurie yra valstybės narės piliečiai ir yra teisėtai įdarbinti Buvusiojoje Jugoslavijos Respublikoje Makedonijoje, taip pat su jais teisėtai gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir Buvusiosios Jugoslavijos Respublikos Makedonijos piliečiams, kiek tai susiję su išmokomis, kaip apibrėžta 1 straipsnio 1 dalies h punkte.
   II   DALIS

      VALSTYBIŲ NARIŲ IR BUVUSIOSIOS JUGOSLAVIJOS RESPUBLIKOS MAKEDONIJOS SANTYKIAI

   4 straipsnis
   Gyvenamosios vietos sąlygos netaikymas
   1.   1 straipsnio 1 dalies i punkte nurodytos eksportuojamos išmokos, į kurias turi teisę 2 straipsnio a ir c punktuose nurodyti asmenys, negali būti mažinamos, keičiamos, sustabdomas jų mokėjimas, panaikinamos ar konfiskuojamos motyvuojant tuo, kad jų gavėjas gyvena:

               i)

               Buvusiosios Jugoslavijos Respublikos Makedonijos teritorijoje, kai išmoka mokama pagal valstybės narės teisės aktus; arba

               ii)

               valstybės narės teritorijoje, kai išmoka mokama pagal Buvusiosios Jugoslavijos Respublikos Makedonijos teisės aktus.

         2.   Darbuotojo šeimos nariai, kaip apibrėžta 2 straipsnio b punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra atitinkamos valstybės narės pilietis, šeimos nariai, jeigu tie šeimos nariai gyvena Buvusiosios Jugoslavijos Respublikos Makedonijos teritorijoje.
   3.   Darbuotojo šeimos nariai, kaip apibrėžta 2 straipsnio d punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra Buvusiosios Jugoslavijos Respublikos Makedonijos pilietis, šeimos nariai, jeigu tie šeimos nariai gyvena valstybės narės teritorijoje.
   III   DALIS

      ĮVAIRIOS NUOSTATOS

   5 straipsnis
   Bendradarbiavimas
   1.   Valstybės narės ir Buvusioji Jugoslavijos Respublika Makedonija teikia vienos kitoms informaciją apie jų teisės aktų pakeitimus, kurie gali daryti poveikį šio sprendimo įgyvendinimui.
   2.   Taikydamos šį sprendimą, valstybių narių ir Buvusiosios Jugoslavijos Respublikos Makedonijos valdžios institucijos ir įstaigos padeda vienos kitoms ir veikia taip, kaip įgyvendindamos savo teisės aktus. Minėtų valdžios institucijų ir įstaigų teikiama administracinė pagalba paprastai yra nemokama. Tačiau valstybių narių ir Buvusiosios Jugoslavijos Respublikos Makedonijos kompetentingos valdžios institucijos gali susitarti, kad tam tikros išlaidos būtų kompensuojamos.
   3.   Valstybių narių ir Buvusiosios Jugoslavijos Respublikos Makedonijos valdžios institucijos ir įstaigos šio sprendimo tikslais gali tiesiogiai palaikyti ryšius tarpusavyje ir su atitinkamais asmenimis ar jų atstovais.
   4.   Institucijos ir asmenys, kuriems taikomas šis sprendimas, privalo keistis informacija ir bendradarbiauti, kad būtų užtikrintas tinkamas šio sprendimo įgyvendinimas.
   5.   Atitinkami asmenys privalo kuo skubiau pranešti kompetentingos valstybės narės ar Buvusiosios Jugoslavijos Respublikos Makedonijos, jei ji yra kompetentinga valstybė, institucijoms ir gyvenamosios vietos valstybės narės ar Buvusiosios Jugoslavijos Respublikos Makedonijos, jei ji yra gyvenamosios vietos valstybė, institucijoms apie visus asmens ar šeimos padėties pasikeitimus, turinčius įtakos jų teisei į išmokas pagal šį sprendimą.
   6.   Jei nesilaikoma 5 dalyje nurodytos pareigos teikti informaciją, gali būti taikomos pagal nacionalinę teisę numatytos proporcingos priemonės. Tačiau šios priemonės turi būti lygiavertės priemonėms, kurios pagal šalies teisę taikomos panašiomis aplinkybėmis, ir negali panaikinti arba pernelyg suvaržyti pareiškėjų galimybės praktiškai pasinaudoti šiuo sprendimu jiems suteiktomis teisėmis.
   7.   Valstybės narės ir Buvusioji Jugoslavijos Respublika Makedonija gali numatyti nacionalines nuostatas, pagal kurias nustatomos teisės į išmokas tikrinimo sąlygos, siekiant atsižvelgti į tai, kad išmokų gavėjai būna arba gyvena ne tos valstybės, kurioje yra už mokėjimus atsakinga institucija, teritorijoje. Tokios nuostatos turi būti proporcingos, nediskriminuojančios dėl pilietybės ir atitinkančios šio sprendimo principus. Apie tokias nuostatas pranešama Stabilizacijos ir asociacijos tarybai.
   6 straipsnis
   Administraciniai patikrinimai ir sveikatos patikrinimai
   1.   Šis straipsnis taikomas 2 straipsnyje nurodytiems asmenims, gaunantiems 1 straipsnio 1 dalies i punkte nurodytas eksportuojamas išmokas, taip pat institucijoms, atsakingoms už šio sprendimo įgyvendinimą.
   2.   Jei išmokų gavėjas ar paraišką joms gauti pateikęs asmuo, arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Buvusiojoje Jugoslavijos Respublikoje Makedonijoje, arba jei jie būna arba gyvena Buvusiojoje Jugoslavijos Respublikoje Makedonijoje, o už mokėjimus atsakinga institucija yra valstybėje narėje, sveikatos patikrinimą, kuris atliekamas tos institucijos prašymu, atlieka išmokų gavėjo buvimo vietos ar gyvenamosios vietos institucija pagal teisės aktuose, kuriuos taiko ta institucija, nustatytas procedūras.
   Už mokėjimus atsakinga institucija informuoja buvimo vietos ar gyvenamosios vietos instituciją apie tai, kokių specialių reikalavimų prireikus turi būti laikomasi, ir apie tai, kokie specialūs dalykai turi būti įtraukti į sveikatos patikrinimą.
   Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti sveikatos patikrinimą.
   Už mokėjimus atsakinga institucija pasilieka teisę reikalauti, kad išmokų gavėjo sveikatos patikrinimą atliktų jos pasirinktas gydytojas ir kad tai būtų atlikta toje teritorijoje, kurioje išmokų gavėjas arba paraišką joms gauti pateikęs asmuo būna arba gyvena, arba toje šalyje, kurioje yra už mokėjimus atsakinga institucija. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.
   3.   Jei išmokų gavėjas ar paraišką joms gauti pateikęs asmuo arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Buvusiojoje Jugoslavijos Respublikoje Makedonijoje, arba jei jie būna arba gyvena Buvusiojoje Jugoslavijos Respublikoje Makedonijoje, o už mokėjimus atsakinga institucija yra valstybėje narėje, administracinį patikrinimą, kuris atliekamas už mokėjimus atsakingos institucijos prašymu, atlieka išmokų gavėjo buvimo ar gyvenamosios vietos institucija.
   Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti administracinį patikrinimą.
   Už mokėjimus atsakinga institucija pasilieka teisę reikalauti, kad išmokų gavėjo padėtį patikrintų jos pasirinktas specialistas. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.
   4.   Viena ar kelios valstybės narės ir Buvusioji Jugoslavijos Respublika Makedonija, atitinkamai informavusios Stabilizacijos ir asociacijos tarybą, gali susitarti dėl kitų administracinių nuostatų.
   5.   Pritaikius šio sprendimo 5 straipsnio 2 dalyje nurodyto nemokamos abipusės administracinės pagalbos principo išimtį, faktines išlaidas, susijusias su šio straipsnio 2 ir 3 dalyse nurodytais patikrinimais, institucijai, kurios buvo paprašyta juos atlikti, sumoka už mokėjimus atsakinga institucija, paprašiusi juos atlikti.
   7 straipsnis
   Susitarimo 118 straipsnio taikymas
   Susitarimo 118 straipsnis taikomas tais atvejais, kai kuri nors Šalis mano, kad kita Šalis nevykdo 5 ir 6 straipsniuose nustatytų pareigų.
   8 straipsnis
   Specialios nuostatos dėl Buvusiosios Jugoslavijos Respublikos Makedonijos teisės aktų taikymo
   Prireikus Stabilizacijos ir asociacijos taryba II priede gali nustatyti specialias nuostatas dėl Buvusiosios Jugoslavijos Respublikos Makedonijos teisės aktų taikymo.
   9 straipsnis
   Administracinės procedūros, nustatytos galiojančiuose dvišaliuose susitarimuose
   Administracinės procedūros, nustatytos galiojančiuose dvišaliuose valstybės narės ir Buvusiosios Jugoslavijos Respublikos Makedonijos susitarimuose, gali būti toliau taikomos, jeigu jomis nedaromas neigiamas poveikis atitinkamų asmenų teisėms ar pareigoms, kurios nustatytos šiuo sprendimu.
   10 straipsnis
   Šio sprendimo įgyvendinimo tvarką papildantys susitarimai
   Viena ar kelios valstybės narės ir Buvusioji Jugoslavijos Respublika Makedonija gali sudaryti susitarimus, skirtus šio sprendimo įgyvendinimo administracinei tvarkai papildyti, ypač dėl sukčiavimo ir klaidų prevencijos bei kovos su jais.
   IV   DALIS

      PEREINAMOJO LAIKOTARPIO IR BAIGIAMOSIOS NUOSTATOS

   11 straipsnis
   Pereinamojo laikotarpio nuostatos
   1.   Kol šis sprendimas nėra įsigaliojęs, jokių teisių pagal jį neįgyjama.
   2.   Atsižvelgiant į 1 dalį, pagal šį sprendimą teisė įgyjama net tuo atveju, jeigu ji susijusi su aplinkybėmis, kurios susidarė iki šio sprendimo įsigaliojimo dienos.
   3.   Bet kuri išmoka, kuri nebuvo mokama arba kurios mokėjimas buvo sustabdytas motyvuojant atitinkamo asmens pilietybe arba gyvenamąja vieta, to asmens prašymu yra mokama arba jos mokėjimas atnaujinamas nuo šio sprendimo įsigaliojimo dienos, jeigu dėl teisių, kurių pagrindu anksčiau buvo mokama išmoka, nereikia mokėti vienkartinės išmokos.
   4.   Jeigu 3 dalyje nurodytas prašymas pateikiamas per dvejus metus nuo šio sprendimo įsigaliojimo dienos, pagal šį sprendimą įgytos teisės įsigalioja nuo šio sprendimo įsigaliojimo dienos, o atitinkamiems asmenims negali būti taikomos valstybės narės ar Buvusiosios Jugoslavijos Respublikos Makedonijos teisės aktų nuostatos, pagal kurias teisės panaikinamos ar netenka galios dėl senaties termino.
   5.   Jeigu 3 dalyje nurodytas prašymas pateikiamas pasibaigus dvejų metų laikotarpiui nuo šio sprendimo įsigaliojimo dienos, teisės, kurios nebuvo panaikintos arba nebuvo netekusios galios dėl senaties termino, įsigalioja nuo prašymo pateikimo dienos, nebent valstybės narės ar Buvusiosios Jugoslavijos Respublikos Makedonijos teisės aktų nuostatos būtų palankesnės.
   12 straipsnis
   Šio sprendimo priedai
   1.   Šio sprendimo priedai yra neatsiejama jo dalis.
   2.   Buvusiosios Jugoslavijos Respublikos Makedonijos prašymu priedai gali būti iš dalies keičiami Stabilizacijos ir asociacijos tarybos sprendimu.
   13 straipsnis
   Įsigaliojimas
   Šis sprendimas įsigalioja pirmo mėnesio po jo paskelbimo Europos Sąjungos oficialiajame leidinyje pirmą dieną.

      Priimta …

            Stabilizacijos ir asociacijos tarybos vardu

            Pirmininkas

      (1)  OL L 84, 2004 3 20, p. 13.

      (2)  OL L 124, 2003 5 20, p. 1.

      (3)  OL L 166, 2004 4 30, p. 1.

      (4)  OL L 284, 2009 10 30, p. 1.
   I PRIEDAS

      BUVUSIOSIOS JUGOSLAVIJOS RESPUBLIKOS MAKEDONIJOS SPECIALIŲ NEĮMOKINIŲ IŠMOKŲ PINIGAIS SĄRAŠAS

   …
   II PRIEDAS

      SPECIALIOS NUOSTATOS DĖL BUVUSIOSIOS JUGOSLAVIJOS RESPUBLIKOS MAKEDONIJOS TEISĖS AKTŲ TAIKYMO

   …


title: 2012/41/ES: 2012 m. sausio 23 d. Tarybos sprendimas dėl pozicijos, kurios Europos Sąjunga turi laikytis EEE jungtiniame komitete dėl jungtinės darbo grupės, kuri stebės, kaip įgyvendinamas EEE susitarimo 10 protokolo dėl tikrinimų ir formalumų gabenant prekes supaprastinimo IIa skyrius, sudarymo ir jos darbo tvarkos taisyklių nustatymo

text:
27.1.2012

               LT

               Europos Sąjungos oficialusis leidinys

               L 24/1

         TARYBOS SPRENDIMAS
   2012 m. sausio 23 d.
   dėl pozicijos, kurios Europos Sąjunga turi laikytis EEE jungtiniame komitete dėl jungtinės darbo grupės, kuri stebės, kaip įgyvendinamas EEE susitarimo 10 protokolo dėl tikrinimų ir formalumų gabenant prekes supaprastinimo IIa skyrius, sudarymo ir jos darbo tvarkos taisyklių nustatymo
   (2012/41/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį, 207 straipsnio 2 dalį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               2009 m. birželio 30 d. EEE jungtinio komiteto sprendimu Nr. 76/2009 (2) iš dalies pakeistas Susitarimo 10 protokolas – įterptas naujas IIa skyrius dėl muitinės įgyvendinamų saugumo priemonių;

               (2)

               10 protokolo 9b straipsnyje numatyta, kad susitariančiosioms šalims vykdant tarpusavio prekybą muitinės įgyvendinamos saugumo priemonės netaikomos, jeigu atitinkamose jų teritorijose muitinių užtikrinamas saugumo lygis yra lygiavertis;

               (3)

               10 protokolo 9f straipsnyje taip pat numatyta, kad EEE jungtinis komitetas nustato taisykles, kurių laikydamosios susitariančiosios šalys vykdo to protokolo IIa skyriaus įgyvendinimo stebėseną ir tikrina, kaip laikomasi to protokolo IIa skyriaus ir I bei II priedų nuostatų,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjunga turi laikytis EEE jungtiniame komitete dėl jungtinės darbo grupės, kuri stebės, kaip įgyvendinamas EEE susitarimo 10 protokolo dėl tikrinimų ir formalumų gabenant prekes supaprastinimo IIa skyrius, sudarymo ir jos darbo tvarkos taisyklių nustatymo, grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. sausio 23 d.

            Tarybos vardu

            Pirmininkė

         M. GJERSKOV

      (1)  OL L 305, 1994 11 30, p. 6.

      (2)  OL L 232, 2009 9 3, p. 40.

      PROJEKTAS
      EEE JUNGTINIO KOMITETO SPRENDIMAS Nr. …/2011
      … m. … … d.
      dėl jungtinės darbo grupės, kuri stebės, kaip įgyvendinamas EEE susitarimo 10 protokolo dėl tikrinimų ir formalumų gabenant prekes supaprastinimo IIa skyrius, sudarymo ir jos darbo tvarkos taisyklių nustatymo
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą su pakeitimais, padarytais Protokolu, kuriuo patikslinamas Europos ekonominės erdvės susitarimas (toliau – EEE susitarimas), ypač į jo 92 straipsnį ir 94 straipsnio 3 dalį ir EEE susitarimo 10 protokolo 9f straipsnio 1 dalį,
      kadangi:

                  (1)

                  2009 m. birželio 30 d. EEE jungtinio komiteto sprendimu Nr. 76/2009 (1) iš dalies pakeistas EEE susitarimo 10 protokolas – įterptas naujas IIa skyrius dėl muitinės įgyvendinamų saugumo priemonių;

                  (2)

                  10 protokolo 9b straipsnyje nustatyta, kad susitariančiosioms šalims vykdant tarpusavio prekybą muitinės įgyvendinamos saugumo priemonės netaikomos, jeigu atitinkamose jų teritorijose muitinių užtikrinamas saugumo lygis yra lygiavertis;

                  (3)

                  10 protokolo 9f straipsnyje taip pat nustatyta, kad EEE jungtinis komitetas nustato taisykles, kurių laikydamosi susitariančiosios šalys vykdo to protokolo IIa skyriaus įgyvendinimo stebėseną ir tikrina, kaip laikomasi to protokolo IIa skyriaus ir I bei II priedų nuostatų,

            PRIĖMĖ ŠĮ SPRENDIMĄ:
      1 straipsnis
      1.   Sudaroma Muitinės įgyvendinamų saugumo priemonių jungtinė darbo grupė (toliau – darbo grupė), vykdysianti EEE susitarimo 10 protokolo IIa skyriaus nuostatų, susijusių su muitinių užtikrinamu saugumu, įgyvendinimo stebėseną ir tikrinsianti, kaip laikomasi to protokolo IIa skyriaus ir I bei II priedų nuostatų.
      2.   Darbo grupė veikia pagal šio sprendimo priede nustatytas darbo tvarkos taisykles.
      3.   Darbo grupė atskaitinga Laisvo prekių judėjimo I jungtiniam pakomitečiui, nurodytam EEE jungtinio komiteto darbo tvarkos taisyklių (2) 15 straipsnio 1 dalies a punkte.
      2 straipsnis
      Šis sprendimas įsigalioja …, jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje …

               EEE jungtinio komiteto vardu

               Pirmininkas

               EEE jungtinio komiteto sekretoriai

         (1)  OL L 232, 2009 9 3, p. 40.

         (2)  1994 m. vasario 8 d. EEE jungtinio komiteto sprendimas Nr. 1/94, patvirtinantis EEE jungtinio komiteto darbo tvarkos taisykles (OL L 85, 1994 3 30, p. 60).

         (3)  [Konstitucinių reikalavimų nenurodyta.] [Konstituciniai reikalavimai nurodyti.]

         PRIEDAS
         EEE jungtinio komiteto sprendimo Nr. …/2011

            MUITINĖS ĮGYVENDINAMŲ SAUGUMO PRIEMONIŲ JUNGTINĖS DARBO GRUPĖS DARBO TVARKOS TAISYKLĖS

         1 straipsnis
         Sudėtis
         Darbo grupę sudaro Europos Sąjungos atstovai, ELPA valstybių atstovai ir Europos Sąjungos valstybių narių atstovai.
         2 straipsnis
         Užduotys
         1.   Darbo grupė vertina susitariančiųjų šalių teisės aktuose nustatytų muitinės įgyvendinamų saugumo priemonių lygiavertiškumą. Visų pirma darbo grupė stebi, kaip įgyvendinami teisės aktai, susiję su išankstine įvežimo ir išvežimo informacija, su saugumu susijusiu muitiniu tikrinimu ir rizikos valdymu, taip pat teisės aktai, susiję su įgaliotaisiais ekonominių operacijų vykdytojais. Darbo grupė taip pat keičiasi informacija apie atitinkamų teisės aktų pakeitimus.
         2.   Darbo grupė aptaria būtinus techninius 10 protokolo IIa skyriaus pakeitimus.
         3.   Susitariančiosios šalies prašymu darbo grupė surengia ekspertų grupės posėdį konkrečiam klausimui aptarti. Darbo grupė taip pat peržiūri susitariančiųjų šalių administracines procedūras. Siekdama atlikti tokią peržiūrą, darbo grupė gali sutarti surengti patikrinimus vietoje.
         4.   Susitariančiosios šalies prašymu darbo grupė nagrinėja bet kurį klausimą, kuris, jos manymu, susijęs su 10 protokolo IIa skyriuje apibrėžtų muitinės įgyvendinamų saugumo priemonių įgyvendinimu.
         3 straipsnis
         Pirmininkavimas
         Darbo grupės posėdžiams kas šešis mėnesius pakaitomis pirmininkauja Europos Sąjungos atstovas ir vienos iš ELPA valstybių, kurioms taikomas 10 protokolo IIa skyrius, atstovas.
         4 straipsnis
         Posėdžiai
         1.   Darbo grupė posėdžiauja reguliariai, ne rečiau negu kartą per metus.
         2.   Posėdžiai rengiami Briuselyje ar bet kurioje kitoje vietoje, kurią pasirenka darbo grupės pirmininkas.
         3.   Darbo grupės posėdžius šaukia pirmininkas. 1 straipsnyje nurodytiems dalyviams kvietimai į posėdžius išsiunčiami ne vėliau kaip likus 10 darbo dienų iki posėdžio. Skubos atveju kvietimus galima išsiųsti vėliau.
         4.   Darbo grupės darbo kalba yra anglų kalba.
         5.   Posėdžiai nėra atviri, nebent būtų susitarta kitaip.
         5 straipsnis
         Darbotvarkė
         1.   Pirmininkas rengia kiekvieno posėdžio darbotvarkės projektą. 1 straipsnyje nurodytiems dalyviams darbotvarkės projektas išsiunčiamas ne vėliau kaip likus 10 darbo dienų iki posėdžio.
         2.   Susitariančiosios šalys gali prašyti, kad į darbotvarkę būtų įtrauktas tam tikras punktas, raštu kreipdamosi į pirmininką arba posėdžio dieną iki darbotvarkės patvirtinimo.
         6 straipsnis
         Protokolas
         1.   Pirmininkas atsako už kiekvieno darbo grupės posėdžio protokolo parengimą. Protokole nurodomos su kiekvienu darbotvarkės punktu susijusios darbo grupės rekomendacijos ir (arba) išvados.
         2.   Protokolo projektas išsiuntinėjamas susitariančiosioms šalims ir suderinamas per 20 darbo dienų po posėdžio.
         7 straipsnis
         Išlaidos
         Susitariančiųjų šalių atstovai ir Europos Sąjungos valstybių narių muitinių administracijų ekspertai padengia visas dalyvavimo darbo grupės posėdžiuose išlaidas.